Apstiprinu:

 A.Ādiņš

Dienvidkurzemes novada sporta pārvaldes vadītājs

07.01.2022

 “**VITUĀLAIS RITEŅU BRAUCIENS**”

N**OLIKUMS 2022**

Nav starta/ finiša, noteikta laika vai vietas! Brauc ar velosipēdu, skrituļo, skeito vai dodies distancē ar jebko kam ir riteņi, bet ne elektrizētu vai motorizētu transporta līdzekli!!

**Sacensību mērķis:**

Veicināt veselīgu dzīvesveidu, lietderīgi un aktīvi pavadīt brīvo laiku. Sacensībās/aktivitātē iesaistīt pēc iespējas vairāk dalībnieku, tādējādi realizējot mērķi par veselības un aktīva dzīvesveida popularizēšanu Dienvidkurzemes novada iedzīvotāju vidū.

**Organizatori:**

Vaiņodes pagasta pārvalde. Sīkāka informācija pie Vaiņodes pagasta sporta organizatora Aināra Pāvila 22014226 vai metodikis@vainode.lv

**Sacensības:**

“Virtuālais brauciens” ir virtuālas, atraktīvas sacensības, kuras notiek brīvā dabā. Trase nav marķēta. Trases garumu, vietu un laiku katrs dalībnieks nosaka pats. Distanci var veikt ar velosipēdu, skrituļslidām, skrituļdēli (skeitbordu), skrejriteni vai jeb kādu citu pārvietošanās līdzekli kam ir riteņi (cilvēkam pašam jāpielieto sava enerģija, lai pārvietotos) – IZŅEMOT ELEKTRIZĒTUS VAI MOTORIZĒTU TRANSPORTA LĪDZEKLI . Sacensībās piedalās tikai Dienvidkurzemes novada iedzīvotāji (dalībnieks var nedzīvot ikdienā Dienvidkurzemes novadā, bet dalībniekam jābūt esošajam vai bijušajam Dienvidkurzemes novada iedzīvotājam vai tuvākajam radiniekam (sieva, vīrs, bērni, brālēns, māsīca))

**Norises vieta un laiks:**

1. Sacensības notiek no 2022.gada 21. februāra līdz 6. novembrim.
2. Sacensību rezultāti tiek reģistrēti elektroniski. Katrs dalībnieks ir atbildīgs pats par savu rezultātu precizitāti.
3. Starta un finiša vieta – nav definēta.
4. *Sacensību posmi:*
	1. 1.posms 21.02. – 27.02.
	2. 2.posms 07.03. – 13.03.
	3. 3.posms 21.03. – 27.03.
	4. 4.posms 04.04. – 10.04.
	5. 5.posms 18.04. – 24.04.
	6. 6.posms 02.05. – 08.05.
	7. 7.posms 16.05. – 22.05.
	8. 8.posms 30.05. – 05.06.
	9. 9.posms 13.06. – 19.06.
	10. 10.posms 27.06. -03.07.
	11. 11.posms 11.07. – 17.07.
	12. 12.posms 25.07. – 31.07.
	13. 13.posms 08.08. – 14.08.
	14. 14.posms 22.08. – 28.08.
	15. 15.posms 05.09. – 11.09.
	16. 16.posms 19.09. – 25.09.
	17. 17.posms 03.10. – 09.10.
	18. 18.posms 17.10. – 23.10.
	19. 19.posms 31.10. – 06.11.
5. Kopvērtējuma rezultāti tiks paziņoti pēc 19.posma veikšanas – dažu nedēļu laikā.

**Distances:**

Sacensības notiek nemarķētā trasē un nav vērtējamas kā klasiskās sacensībās. Nav noteikts trases garums. Dalībniekiem pašiem sev jāsagatavo vēlamā garuma trasi. Rezultātā iet distances garums un uzrādītais laiks. Nelabvēlīgu laika apstākļu dēļ(apledojums, sniegs, lietus utt.) posmi netiek atcelti vai mainīti to datumi.

**Dalībnieki:**

Sacensības notiek šādās grupās:

“VELOSIPĒDISTI” – vīrieši, sievietes – tiek dalītas vecuma grupās- līdz 14 gadiem un 16+

“MAZIE RITEŅI” (Skrituļslidas, Skrituļdēļi, skrejriteņi, utt.) – Netiek dalīts grupās

Piedaloties “Virtuālajā brauciens” dalībnieks:

1. Piedalās sacensībās pēc savas brīvas gribas, apzinoties un izprotot iespējamos riskus, kas ar to saistīti;
2. Apņemas necelt nekāda veida pretenzijas pret sacensību organizatoriem iespējamo traumu gadījumā, kas radušās paša dalībnieka vainas, apstākļu nenovērtēšanas vai pārslodzes dēļ;
3. Pilnībā uzņemas atbildību par savas veselības stāvokli, un tas ir atbilstošs distances veikšanai;
4. Viennozīmīgi piekrīt šim sacensību nolikumam un apņemas to ievērot;
5. Par dalībnieku, kurš nav pilngadīgs, atbildību uzņemas vecāki vai likumīgie aizbildņi.

**Reģistrācija:**

Reģistrācija sacensībām notiek – nosūtot organizatoram Aināram Pāvilam uz mob.tel. 22014226 whatsapp vai metodikis@vainode.lv ekrānšāviņu (screenshot) un pievienojot vārdu, uzvārdu un norādot “Virtuālais brauciens”, kā arī norādot sacensību grupu un vecumu.

**Pasākuma norise:**

Noteiktajā laika posmā dalībnieks veic sevis izvēlētās distances. Fiksētos rezultātus uztaisot ekrānšaviņu ar veikto skrējienu (OBLIGĀTI! redzamam jābūt datumam, uzrādītajam laikam distancē un distances garums) nosutām organizatoram. Viens posms ilgst vienu nedēļu (7 dienas). Dienā var būt tikai viens fiksētais rezultāts, tā tad vienā posmā max. iesūtītie rezultāti var būt ne vairāk kā 7. Dalībnieki arī tiek aicināti kopā ar uzrādītajiem rezultātiem sūtīt foto, video utt., no saviem braucieniem – pašbilde, kopbilde, ainavas, video no brauciena trases utt.

**Dalībnieki var izmantot:**

Endomondo sports tracker, adidas running app..., nike run club, runkeeper – gps running tracker vai jebkuru citu mobīlā telefona aplikāciju, kura mēra distanci un laiku, kuru dalībnieks pavada distancē.

**Vērtēšana un apbalvošana:**

Tiek vērtēts - veiktā distance un laiks. Primārais ir distance, ja distance ir vienāda tad tikai tiek ņemts vērā distancē pavadītais laiks. Sūtot attēlu ar uzrādīto rezultātu jābūt obligāti redzamam veiktajai distance, pavadītajam laikam un datumam, kad tika veikta distance. Rezultāti netiks izziņoti, pēc katra posma. Tiks tikai nosaukti cilvēki, kuri veikuši visgarāko distanci posmā. Pēc visu 19.posmu veikšanas tiks savilkti rezultāti tuvāko nedēļu laikā. Pēc rezultātu apkopošanas tiks paziņoti uzvarētāji, un būs pieejami visi uzrādītie rezultāti katrā posmā, katram cilvēkam. Labāko trīs rezultātu īpašnieki katrā grupā, tiks pie piemiņas balvām no Vaiņodes pagasta pārvaldes.

**Sodi un diskvalifikācijas:**

Dalībnieku var diskvalificēt par jebkādu nesportisku, rupju izturēšanos vai krāpniecisku darbību. Dalībnieki ir atbildīgi par saviem atsūtītā skrējiena datiem. Ja būs atrastas neatbilstības (neatbilstošs ātrums, utt.), organizatori patur sīkāk izmeklēt dalībnieka profilu vai pieprasīt pierādījumus, rupju noteikumu pārkāpšanas gadījumā dalībnieks tiek diskvalificēts un dalībnieka dati tiek izdzēsti no datu bāzes.

**Citi:**

Obligātā ekipējuma nav. Tiek rekomendēts sporta apģērbs, apavi un labs noskaņojums. Video, foto un citu materiālus lūdzam sūtīt pasākuma organizatoram, ja dalībnieks vēlas ar tiem publiski dalīties.

Organizatoriem ir tiesības veikt izmaiņas un papildinājumus sacensību nolikumā bez iepriekšēja brīdinājuma.

**Personas datu apstrāde**

Vaiņodes pagasta pārvalde veic personas datu apstrādi sacensību "VIRTUĀLAIS BRAUCIENS" (turpmāk - sacensības) ietvaros.

Vaiņodes novada pašvaldības organizēto sacensību ietvaros veiktās personas datu apstrādes tiesiskais pamats ir Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, un ar ko atceļ Direktīvu 95/46/EK (Vispārīgā datu aizsardzības regula), 6. panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras).

Vaiņodes pagasta pārvalde, lai īstenotu likumā „Par pašvaldībām” 15.panta pirmās daļas 6.punkta noteikto - veicināt iedzīvotāju veselīgu dzīvesveidu un sportu – organizējot sacensības - vāc, uzkrāj un apkopo sacensību dalībnieku personas datus (vārds, uzvārds, kontaktinformācija, noteiktos gadījumos arī video un foto attēls u.c.), kuri piedalās pašvaldības finansētajos pasākumos (sacensības), lai nodrošinātu caurskatāmību, par to, ka pašvaldības finanšu līdzekļus kultūrai, atpūtas un sporta pasākumiem izmanto ekonomiski un efektīvi[[1]](#footnote-1).

Privātuma atruna nosaka to, kā Vaiņodes pagasta pārvalde apstrādā personas datus sacensību ietvaros.

Personas datu apstrādes pārzinis ir Vaiņodes pagasta pārvalde, reģistrācijas Nr. 90000059071, juridiskā adrese: Raiņa iela 23a, Vaiņode, Vaiņodes nov., LV-3435, t**ālrunis 63464954, e-pasts:** dome@vainode.lv**.**

**Saziņai ar** Vaiņodes pagasta pārvaldes **personas datu aizsardzības speciālistu, lūgums rakstīt uz** dati@vainode.lv **.**

Saziņai ar Vaiņodes sporta organizatoru Aināru Pāvilu, lūgums zvanīt uz 22014226 vai rakstīt uz metodikis@vainode.lv .

• Sacensību dalībnieku personas datu apstrādes mērķis ir sacensību norises nodrošināšana, godalgoto vietu paziņošanai un apbalvošanai, sacensību publicitātes nodrošināšana, kā arī atskaišu sniegšana par sacensību norisi.

• Piesakoties dalībai sacensībās, sacensību dalībnieks un/vai dalībnieka likumiskie pārstāvji apzinās un ir informēti, ka, pamatojoties uz sabiedrības interesēm un pārziņa leģitīmajām interesēm, dalībnieka vārds, uzvārds, vecums un sacensību laikā iegūtie videoieraksti un fotogrāfijas var tikt izmantoti nolikumā noteikto mērķu sasniegšanai, tai skaitā publicēti Vaiņodes pagasta pārvaldes sociālajā tīklošanas vietnē *Facebook*, tīmekļvietnē [www.vainode.lv](http://www.vainode.lv) .

• Personas datu saņēmēji vai saņēmēju kategorijas – sociālās tīklošanas vietnes *Facebook* lietotāji un tīmekļvietnes [www.vainode.lv](http://www.vainode.lv) apmeklētāji.

• Datu glabāšanas laiks - personas dati tiks glabāti 2 (divus) mēnešus pēc sacensību kopvērtējumu paziņošanas.

• Sacensību dalībniekiem un/vai dalībnieku likumiskiem pārstāvjiem ir tiesības iebilst vārda, uzvārda videoierakstu un/vai fotogrāfiju publicēšanai, vai iebilst atsevišķiem apstrādes veidiem, informējot par to Vaiņodes sporta organizators Aināru Pāvilu, nosūtot savu lūgumu uz e-pasta adresi metodikis@vainode.lv , norādot sacensību “VIRTUĀLAIS BRAUCIENS”– dalībnieka identificējošu informāciju (piemēram, fotografēšanas/videoieraksta laiku un izskatu raksturojošu informāciju).

• Sacensību dalībniekam un/vai dalībnieka likumiskajam pārstāvim ir tiesības pieprasīt savu/nepilngadīgās personas (bērna) norādīto personas datu apskati un to labošanu vai dzēšanu Vispārīgajā datu aizsardzības regulā noteiktajos gadījumos.

• Gadījumā, ja konkursa dalībnieks un/vai dalībnieka likumiskie pārstāvji uzskata, ka ir noticis personas datu aizsardzības pārkāpums, konkursa dalībnieks un/vai dalībnieka likumiskie pārstāvji ir tiesīgi vērsties ar pretenziju Datu valsts inspekcijā. Informācija pieejama <https://www.dvi.gov.lv/lv/funkcijas/kontaktinformacija/> .

• Vaiņodes pagasta pārvaldes privātuma politika pieejama: <http://www.vainode.lv/privatuma-politika/?fbclid=IwAR0vOVKB8I6bh8icUOLFZwA0t4Z7AsWipWpUbUzEIB_fr5xOuqARBKStoUQ>

Nolikumu sagatavoja A. Pāvils

1. Likums „Par pašvaldībām” 12. un 15.pants. [↑](#footnote-ref-1)